ai4bharat/Pralekha huggingface dataset:
कौशल विकास एवं उद्यमिता मंत्रालय
कौशल विकास और उद्यमिता मंत्रालय के प्रशिक्षण महानिदेशालय ने शिल्पकार प्रशिक्षण योजना 2020-21 के लिए आयिजित अखिल भारतीय शिल्प परीक्षा के परिणामों की घोषणा की
कौशल विकास और उद्यमिता मंत्रालय के अंतर्गत प्रशिक्षण महानिदेशालय  ने शिल्पकार प्रशिक्षण योजना हेतु शैक्षणिक सत्र 2020-21 के लिए दिसंबर 2020 में आयोजित अखिल भारतीय शिल्प परीक्षा  के परिणामों की घोषणा की। यह योजना 2018 सत्र  और केवल व्यावहारिक और ईडी में पूरक के प्रशिक्षुओं  के लिए देश भर के लगभग 15,000 औद्योगिक प्रशिक्षण संस्थानों  में लागू की गई है। इस परीक्षा के परिणाम https://ncvtmis.gov.in/pages/marksheet/validate.aspx पर उपलब्ध हैं।
शिल्पकार प्रशिक्षण योजना  के तहत प्रशिक्षुओं के कंप्यूटर आधारित टेस्ट  सहित अखिल भारतीय शिल्प परीक्षा  2020 परीक्षा जुलाई 2020 में आयोजित की जानी थी, लेकिन कोविड-19 के कारण लगे देशव्यापी लॉकडाउन  के चलते औद्योगिक प्रशिक्षण संस्थानों  को सितम्बर-अक्तूबर 2020 में ही खोला जा सका और कुछ राज्यों में तो इसमें और भी देरी हुई। इस प्रकार, 1600 घंटे के पाठ्यक्रम प्रशिक्षण को पूरा करने के लिए, सत्र बढ़ा दिया गया था। प्रशिक्षण महानिदेशालय  ने निम्नानुसार परीक्षाएं निर्धारित और आयोजित की:
-
- प्रायोगिक और अभियांत्रिकीय आरेखन  विषय के लिए 4 चरणों में परीक्षा का आयोजन किया गया था। । सैद्धांतिक भाग  के लिए चरण-वार  कंप्यूटर आधारित टेस्ट  मोड में दो स्तरों की अवधि के स्थान पर 3 घंटे की अवधि के एकल सत्र में परीक्षा का आयोजन किया गया था। कोविड परिस्थितियों के चलते समय के अनुरूप और प्रशिक्षुओं की मदद के लिए ऐसा किया गया था।
- जो प्रशिक्षु किन्हीं कारणों से इन परीक्षाओं में शामिल नहीं हो सके, उन्हें पूरक परीक्षाओं के साथ-साथ अगले दो महीनों में होने वाली परीक्षा में तब की स्थितियों के अनुसार शामिल होने की अनुमति दी गई।
- प्रशिक्षुओं द्वारा परीक्षा में शामिल होने के लिए तय की गई दूरी को ध्यान में रखते हुए, औद्योगिक प्रशिक्षण संस्थानों  को प्रायोगिक और इंजीनियरिंग ड्राइंग विषयों के लिए स्वयं का केंद्र बनाया गया था। कम्प्यूटर आधारित परीक्षा  के लिए, एक अपवाद/विपथन के रूप में, कुछ निजी आईटीआई को भी केंद्र बनाया गया था।
दो साल के शिल्प पाठ्यक्रमों के लिए, कुल 5,41,123 प्रशिक्षु परीक्षा में शामिल हुए, जिनमें से 3,94,576 प्रशिक्षु उत्तीर्ण हुए। यह इस सत्र के उत्तीर्ण प्रशिक्षुओं का लगभग 73% है। प्रशिक्षण महानिदेशालय  ने शिकायत निवारण तंत्र  का प्रावधान किया है, जिस पर प्रशिक्षु परिणाम से संबंधित शिकायत दर्ज कर सकते हैं और जिनका निराकरण निर्धारित समय सीमा के भीतर किया जाएगा।
परिपाटी के अनुसार, दीक्षांत समारोह राज्य स्तर पर व्यक्तिगत आईटीआई की भागीदारी के साथ आयोजित किया जाता है। राज्य निदेशालयों से तदनुसार दीक्षांत समारोह आयोजित करने का अनुरोध किया जाएगा। इन परीक्षाओं में प्रथम आने वाले प्रशिक्षुओं को अंतरराष्ट्रीय कौशल दिवस यानी 15 जुलाई को राष्ट्रीय स्तर पर सम्मानित किया जा सकता है।
संसदीय कार्य मंत्रालय
सभी राजनीतिक दलों ने पुलवामा आतंकी हमले की निंदा की और सरकार को समर्थन का संकल्प लिया
भारत के खिलाफ सीमापार आतंकवाद की निन्दा करने में राष्ट्र कश्मीर के अमन पसंद लोगों के साथ: श्री नरेन्द्र सिंह तोमर
“राष्ट्र पुलवामा में हमारे सुरक्षाबलों पर कायराना आतंकी हमले के खिलाफ गहरा आक्रोश व्यक्त कर रहा है। हम अपने देश के खिलाफ आतंक के अभिशाप के विरूद्ध एक निर्णायक युद्ध लड़ने के लिए पूरी तरह तैयार हैं और हमारी सरकार इस लड़ाई को इसकी तार्किक परिणति तक पहुंचाने के लिए दृढ़ संकल्प है।” केन्द्रीय संसदीय मामले, ग्रामीण विकास, पंचायती राज एवं खनन मंत्री श्री नरेन्द्र सिंह तोमर ने मीडिया को संबोधित करते हुए उक्त बातें कहीं। यह संबोधन केन्द्रीय गृह मंत्री श्री राजनाथ सिंह की अध्यक्षता में पुलवामा आतंकी हमले पर विभिन्न राजनीतिक दलों के नेताओं की बैठक के समापन के बाद दिया गया।
इस नीचतापूर्ण हमले की निंदा करते हुए श्री तोमर ने कहा कि, “हमारे बहादुर सैनिकों का सर्वोच्च बलिदान व्यर्थ नहीं जाएगा। सरकार ने भारत के विरुद्ध आतंकवाद को बढ़ावा देने वाली ताकतों से निपटने के लिए सुरक्षाबलों को खुली छूट दे दी है।” उन्होंने कहा कि भारत सरकार ने आरम्भ से ही आतंकवाद के खिलाफ जीरो टोलरेंस की नीति का अनुसरण किया है और यह कायराना आतंकी हमला इसी नीति के कारण आतंकवादियों में उपजी हताशा की भावना प्रदर्शित करता है।
उन्होंने कहा कि सरकार इन जवानों के शोक संतप्त परिवारजनों के साथ मजबूती से खड़ी है और उन्हें सहायता करने की हर संभव कोशिश करेगी। केन्द्र सरकार ने पहले ही सभी राज्य सरकारों से उन परिवारों को आवश्यक सहायता उपलब्ध कराने का आग्रह किया है।
आतंक के विरुद्ध लड़ाई में सभी राजनीतिक दलों के समर्थन को अभिस्वीकार करते हुए श्री तोमर ने कहा कि भारत के खिलाफ सीमापार आतंकवाद की निन्दा करने में राष्ट्र कश्मीर के अमन पसंद लोगों के साथ है। मंत्री ने कहा कि जम्मू-कश्मीर राज्य में कुछ ऐसे तत्व हैं जो शांति की प्रक्रिया में बाधा डालने के लिए संकल्पित हैं और वे आतंकियों से मिले हुए हैं। ऐसे लोग कश्मीर के युवाओं के दुश्मन हैं और राज्य में शांति बनाए रखना नहीं चाहते। श्री तोमर ने गृहमंत्री को उद्धृत किया और कहा कि सरकार जम्मू एवं कश्मीर से आतंकवाद के दुश्मन के उन्मूलन और राज्य में अमन चैन बहाल करने के लिए दृढ़ संकल्प है।
श्री तोमर ने यह भी कहा कि बैठक के दौरान सभी राजनीतिक दलों ने एक स्वर से आतंकी हमले की निन्दा की और शहीद जवानों के लिए दो मिनट का मौन धारण किया। उन्होंने बताया कि बैठक के दौरान आतंक के इस कृत्य की निन्दा करने का एक संकल्प भी अंगीकृत किया गया।
वित्त मंत्रालय
तमिलनाडु में शहरी गरीबों को सस्ते आवास प्रदान करने के लिए भारत और एडीबी ने 15 करोड़ डॉलर के ऋण समझौते पर हस्ताक्षर किए
भारत सरकार और एशियाई विकास बैंक  ने तमिलनाडु में शहरी गरीबों के लिए समावेशी, लचीला एवं टिकाऊ आवास तक पहुंच सुनिश्चित करने के लिए 7 दिसंबर 2021 को 15 करोड़ डॉलर के एक ऋण समझौते पर हस्ताक्षर किए।
तमिलनाडु में शहरी गरीब क्षेत्र की परियोजना के लिए समावेशी, लचीला और टिकाऊ आवास के लिए ऋण समझौते पर भारत सरकार की ओर से वित्त मंत्रालय के आर्थिक कार्य विभाग के अतिरिक्त सचिव श्री रजत कुमार मिश्रा और एडीबी की ओर से एडीबी के इंडिया रेजिडेंट मिशन के कंट्री डायरेक्टर श्री ताकेओ कोनिशी ने हस्ताक्षर किए।
श्री मिश्रा ने ऋण समझौते पर हस्ताक्षर करने के बाद कहा कि यह परियोजना भारत सरकार की विकास प्राथमिकताओं और शहरी क्षेत्र के विकास के लिए नीतियों, विशेष रूप से सरकार के प्रमुख कार्यक्रम पीएमएवाई- सभी के लिए आवास  के अनुरूप है। यह पात्र परिवारों के लिए मकान के प्रावधान के साथ तमिलनाडु में शहरी गरीबों के लिए मकानों की कमी को दूर करेगी।
श्री कोनिशी ने कहा, 'तमिलनाडु में तेजी से हुए शहरीकरण और विकास के कारण विशेष रूप से कम आय वर्ग के परिवारों के लिए मकानों की कमी पैदा हो गई है।' उन्होंने कहा, 'यह परियोजना कमजोर एवं वंचित परिवारों को सस्ते मकान उपलब्ध कराने के लिए बुनियादी ढांचे और सेवाओं तक उनकी पहुंच सुनिश्चित करेगी और सस्ती आवासीय परियोजनाओं में निजी क्षेत्र के निवेश को प्रोत्साहित करेगी।'
तमिलनाडु की 7.2 करोड़ लोगों की आबादी में से लगभग आधी आबादी शहरी क्षेत्रों में रहती है जो इसे भारत का एक सबसे अधिक शहरीकृत राज्य बनाती है। तमिलनाडु अर्बन हैबिटेट डेवलपमेंट बोर्ड के जरिये यह परियोजना नौ अलग-अलग स्थानों पर रिहाइशी मकानों का निर्माण करेगी और प्राकृतिक खतरों के प्रति संवेदनशील लगभग 6,000 परिवारों को सुरक्षित जगहों पर स्थानांतरित करेगी। यह तमिलनाडु के टाउन एंड कंट्री प्लानिंग डायरेक्टोरेट को सस्ते मकान, पर्यावरण संरक्षण, आपदा जोखिम प्रबंधन और स्त्री-पुरुष भेद सहित राज्य के आर्थिक एवं बुनियादी ढांचे के विकास का नक्शा बनाने के लिए क्षेत्रीय योजनाओं को विकसित करने में मदद करेगी।
एडीबी की सहायता का एक हिस्सा राज्य सरकार द्वारा तमिलनाडु शेल्टर फंड में इक्विटी के रूप में निवेश किया जाएगा ताकि निजी क्षेत्र के वित्तपोषण को प्रोत्साहित किया जा सके और मुख्य रूप से कम आय वाले एवं प्रवासी श्रमिकों के लिए औद्योगिक आवास एवं कामकाजी महिला छात्रावासों में निवेश को बढ़ावा दिया जा सके।
इसके अलावा, एडीबी तमिलनाडु में किफायती आवास एवं क्षेत्रीय नियोजन में शामिल सरकारी एजेंसियों की क्षमता निर्माण में मदद करने के लिए अपने टेक्निकल असिस्टेंस स्पेशल फंड से 15 लाख डॉलर की तकनीकी सहायता  अनुदान प्रदान करेगा। यह तकनीकी सहायता किफायती आवास डिलिवरी के लिए सफल दृष्टिकोण का दस्तावेजीकरण करेगा, जिसमें स्थानांतरित किए जाने वाले कमजोर वर्ग के लाभार्थियों के लिए स्नातक कार्यक्रम शामिल है। इसे इसे देश के अन्य भागों और शहरों में अपनाया जा सकता है।
राष्ट्रपति सचिवालय
भारत के राष्ट्रपति 21 मार्च को राउरकेला स्टील प्लांट में एनआईटी राउरकेला के 18वें वार्षिक दीक्षांत समारोह की शोभा बढ़ाएंगे और सुपर स्पेशलिटी अस्पताल का उद्घाटन करेंगे
भारत के राष्ट्रपति श्री राम नाथ कोविंद 20 से 22 मार्च, 2021 तक ओडिशा का दौरा करेंगे।
राष्ट्रपति 20 मार्च, 2021 की शाम को भुवनेश्वर पहुंचेंगे।
राष्ट्रपति 21 मार्च, 2021 को एनआईटी राउरकेला के 18वें वार्षिक दीक्षांत समारोह की शोभा बढ़ाएंगे। उसी दिन, वह राउरकेला स्टील प्लांट में एक सुपर स्पेशियलिटी अस्पताल का भी उद्घाटन करेंगे।
राष्ट्रपति 22 मार्च, 2021 को नई दिल्ली लौटने से पहले कोणार्क में इंडिया ऑयल फाउंडेशन ट्रस्ट इंटरप्रिटेशन सेंटर का दौरा करेंगे।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी टीकाकरण अभियान के तहत अभी तक 58.25 करोड़ टीके लगाये जा चुके हैं
पिछले 24 घंटों के दौरान भारत में 25,072 नए मामले सामने आए, 160 दिन में सबसे कम मामले
सक्रिय मामले कुल मामलों के 1.03 प्रतिशत हैं, मार्च 2020 के बाद सबसे कम
भारत में वर्तमान में 3,33,924 सक्रिय मामले हैं, 155 दिनों में सबसे कम
रिकवरी दर बढ़कर 97.63 प्रतिशत हुई, मार्च 2020 के बाद सबसे अधिक हैं
देश भर में अभी तक कुल 3,16,80,626 मरीज स्वस्थ हुए
पिछले 24 घंटों के दौरान 44,157 रोगी स्वस्थ हुए
साप्ताहिक पॉजिटिविटी दर वर्तमान में 1.91% है; पिछले 59 दिनों से 3% से कम है
दैनिक पॉजिटिविटी दर 1.94 प्रतिशत है, यह पिछले 28 दिनों से 3 प्रतिशत से कम है
टेस्टिंग क्षमता में उल्लेखनीय रूप से बढोतरी हुई है-अभी तक कुल 50.75करोड़ जांचें की जा चुकी हैं
प्रधानमंत्री कार्यालय
प्रधानमंत्री 1 मार्च, 2019 को तमिलनाडु में कन्याकुमारी जाएंगे
प्रधानमंत्री श्री नरेन्द्र मोदी 1 मार्च, 2019 को तमिलनाडु में कन्याकुमारी का दौरा करेंगे। वे वहां कन्याकुमारी और तमिलनाडु के लिए कई विकास परियोजनाओं का अनावरण करेंगे। यह परियोजनाएं पूरे तमिलनाडु में रेल और सड़क संपर्क बढ़ाने में महत्वपूर्ण भूमिका निभाएंगी।
रेलवे
प्रधानमंत्री कन्याकुमारी में विभिन्न रेल परियोजनाओं का शुभारंभ करेंगे। इनमें शामिल हैं-मदुरै से चेन्नई तक तेजस एक्सप्रेस को रवाना करना।
तेजस एक्सप्रेस से मदुरै और चेन्नई के बीच सीधी और तेज संर्पकता होगी।
आधुनिक सुविधाओं से लैस तेजस एक्सप्रेस से इस खंड के यात्रियों को दिन के समय काफी लाभ मिलेगा।
यह दूसरी तेजस एक्सप्रेस सेवा होगी। इसकी पहली सेवा मुंबई से करमाली तक शुरू की गई थी।रामेश्वरम और धनुषकोडी के बीच रेल संपर्कता बहाल करने के कार्य का शिलान्यास।
रामेश्वरम और धनुषकोडी तमिलनाडु के प्रमुख तीर्थ और पर्यटन स्थल हैं।
धनुषकोडी रेलवे स्टेशन 1964 में रामेश्वरम चक्रवात में नष्ट हो गया था और तब से ऐसा ही पड़ा हुआ है।
इस क्षेत्र में रेल संपर्कता बहाल होने से पर्यटन क्षेत्र को काफी बढ़ावा मिलेगा और इस क्षेत्र में आने वाले हजारों तीर्थयात्रियों को लाभ होगा।पम्बन पुल के जीर्णोद्धार कार्य की आधारशिला रखना 
पम्बन पुल के जरिए मुख्य भूमि और रामेश्वरम द्वीप के बीच रेल संपर्कता उपलब्ध होती है।
वर्तमान पुल 104 वर्ष पुराना है। पुराने के स्थान पर नया पुल वर्तमान रेल पुल के समानांतर बनाया जाएगा।
इस पुल से रामेश्वरम क्षेत्र की पर्यटन क्षमता बढ़ेगी।
सड़क परिवहन
प्रधानमंत्री पट्टिका का अनावरण कर कन्याकुमारी में विभिन्न सड़क परिवहन परियोजनाओं का भी शुभारंभ करेंगे।
राष्ट्रीय राजमार्ग -87 के मदुरै-रामनाथपुरम खंड़ को 2/4 लेन बनाने के कार्य को राष्ट्र को समर्पित करेंगे।
यह खंड तमिलनाडु के तीन जिलों- मदुरै, शिवगंगा और मारतंडम जंक्शन पर फ्लाईओवर तथा कन्याकुमारी जिले में एनएच -47 के पार्वतीपुरम जंक्शन को कवर करता है। एनएच-44 के पनागुड़ी से कन्याकुमारी तक के खंड़ को चार लेन का बनाना।
एनएच -785 के मदुरै- चेट्टीकुलम खंड को चार लेन बनाने के कार्य का शिलान्यास।
एनएच-785 के चेट्टीकुलम-नाथम खंड को चार लेन का बनाना और कन्याकुमारी में सड़क सुरक्षा पार्क और परिवहन संग्रहालय का शुभारम्भ।
इन ढ़ांचागत सड़क परियोजनाओं से तमिलनाडु के विभिन्न क्षेत्रों में सड़क संपर्क सुदृढ़ होगा। इनसे यात्रियों के लिए सुरक्षित और तेज यात्रा सुनिश्चित होगी। प्रधानमंत्री कन्याकुमारी में सभा को भी संबोधित करेंगे।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी कोविड टीकाकरण के तहत अब तक कुल 220.15 करोड़ टीके लगाए जा चुके हैं
बीते चौबीस घंटों में 44,397 टीके लगाए गए
भारत में सक्रिय मरीजों की संख्या 2,342 है
सक्रिय मामलों की दर 0.01 प्रतिशत है
स्वस्थ होने की वर्तमान दर 98.8 प्रतिशत है
बीते चौबीस घंटों में 148 लोग स्वस्थ हुए,अब तक स्वस्थ हुए कुल लोगों की संख्या 4,41,47,322 है
पिछले 24 घंटों में 171 नए मामले सामने आए
दैनिक सक्रिय मामलों की दर 0.09 प्रतिशत है
साप्ताहिक सक्रिय मामलों की दर 0.11 प्रतिशत है
अब तक 91.25 करोड़ जांच की जा चुकी हैं,बीते चौबीस घंटों में 1,80,926
जांच की गई
वाणिज्य एवं उद्योग मंत्रालय
संयुक्त परिणाम वक्तव्य: ब्रिटेन-भारत एफटीए वार्ता का 12वां दौर
ब्रिटेन और भारत गणराज्य के बीच मुक्त व्यापार समझौते के लिए वार्ता का बारहवां दौर
ब्रिटेन-भारत मुक्त व्यापार समझौते  के लिए वार्ता का बारहवां दौर 8 से 31 अगस्त, 2023 तक आयोजित हुआ। पिछले दौरों की तरह इसे हाइब्रिड तरीके से आयोजित किया गया था अर्थात् ब्रिटेन के कई अधिकारियों ने बातचीत के लिए दिल्ली की यात्रा की और अन्य ने वर्चुअल रूप से भाग लिया।
भारत ने 24 से 25 अगस्त, 2023 तक जयपुर में जी-20 व्यापार और निवेश मंत्रिस्तरीय बैठक आयोजित की। व्यापार एवं व्यापार राज्य मंत्री आरटी ऑन के.मी बादेनोच एमपी ने बैठक के लिए भारत का दौरा किया और भारत सरकार के वाणिज्य एवं उद्योग मंत्री श्री पीयूष गोयल से मुलाकात की। उन्होंने एफटीए का जायजा लिया और वार्ता को आगे बढ़ाने के तरीकों पर सहमति व्यक्त की।
तेरहवें दौर की वार्ता सितंबर में आयोजित की जाएगी।
स्वास्थ्य एवं परिवार कल्याण मंत्रालय
राज्यों और केन्द्र शासित प्रदेशों के पास कोविड-19 टीके की उपलब्धता
राज्यों और केंद्र शासित प्रदेशों को लगभग 180.30 करोड़ टीके प्रदान किये गए
राज्यों/केंद्र शासित प्रदेशों के पास अभी भी 15.80 करोड़ से अधिक अतिरिक्त और बिना इस्तेमाल हुई खुराकें मौजूद हैं
केंद्र सरकार देशभर में कोविड-19 टीकाकरण का दायरा विस्तृत करने और लोगों को टीके लगाने की गति को तेज करने के लिये प्रतिबद्ध है। कोविड-19 के टीके को सभी के लिए उपलब्ध कराने के लिए नया चरण 21 जून 2021 से शुरू किया गया था। टीकाकरण अभियान की रफ्तार को अधिक से अधिक टीके की उपलब्धता के जरिये बढ़ाया गया है। इसके तहत राज्यों और केंद्र शासित प्रदेशों को टीके की उपलब्धता के बारे में पूर्व सूचना प्रदान की जाती है, ताकि वे बेहतर योजना के साथ टीके लगाने का बंदोबस्त कर सकें और टीके की आपूर्ति श्रृंखला को दुरुस्त किया जा सके।
देशव्यापी टीकाकरण अभियान के हिस्से के रूप में केंद्र सरकार राज्यों और केंद्र शासित प्रदेशों को नि:शुल्क कोविड टीके प्रदान करके उन्हें पूर्ण सहयोग दे रही है। टीके की सर्व-उपलब्धता के नये चरण में, केंद्र सरकार टीका निर्माताओं से 75 प्रतिशत टीके खरीदकर राज्यों और केंद्र शासित प्रदेशों को नि:शुल्क प्रदान करेगी।
|
|
टीके की खुराकें
|
|

|
|
अब तक हुई आपूर्ति
|
|
1,80,30,59,600
|
|
शेष टीके
|
|
15,80,54,336
केंद्र सरकार द्वारा अब तक निःशुल्क और सीधे राज्य सरकार खरीद माध्यमों से टीके की लगभग 180.30 करोड़  खुराकें राज्यों और केंद्र शासित प्रदेशों को उपलब्ध कराई गई हैं। अभी राज्यों और केंद्र शासित प्रदेशों के पास कोविड-19 टीके की 15.80 करोड़ से अधिक  अतिरिक्त और बिना इस्तेमाल हुई खुराकें उपलब्ध है, जिन्हें लगाया जाना है।
वित्त मंत्रालय
कभी रिपोर्ट नहीं मांगी, जांच शुरू की जा रही है: सीबीडीटी
केंद्रीय प्रत्यक्ष कर बोर्ड  ने आज कहा है कि कोविड-19 की स्थिति से निपटने के लिए कुछ आईआरएस अधिकारियों के सुझावों के बारे में सोशल मीडिया पर कोई रिपोर्ट प्रसारित या सर्कुलेट हो रही है।
यह स्पष्ट किया जाता है कि सीबीडीटी ने आईआरएस एसोसिएशन या इन अधिकारियों से इस तरह की रिपोर्ट तैयार करने के लिए कभी भी नहीं कहा है। आधिकारिक मामलों पर अपनी निजी राय और सुझावों को सार्वजनिक करने से पहले इन अधिकारियों द्वारा कोई अनुमति नहीं मांगी गई थी, जो मौजूदा आचार नियमावली का उल्लंघन है। इस मामले में आवश्यक जांच शुरू की जा रही है।
यह दोहराया जाता है कि उपर्युक्त रिपोर्ट किसी भी तरह से सीबीडीटी/वित्त मंत्रालय की आधिकारिक राय को नहीं दर्शाती है।
रक्षा मंत्रालय
भारतीय नौसेना के जहाज, पनडुब्बी और एलआरएमपी विमान सिम्बेक्स 23 में भाग लेने के लिए सिंगापुर पहुंचे
भारतीय नौसेना के जहाज रणविजय, कवरत्ती और पनडुब्बी आईएनएस सिंधुकेसरी सिंगापुर-भारत समुद्री द्विपक्षीय अभ्यास  के 30वें संस्करण में शामिल होने के लिए सिंगापुर पहुंचे हैं। यह भारतीय नौसेना और सिंगापुर गणराज्य नौसेना  के बीच एक वार्षिक द्विपक्षीय नौसेना अभ्यास है। यह अभ्यास वर्ष 1994 से आयोजित किया जा रहा है। सिम्बेक्स को भारतीय नौसेना द्वारा किसी अन्य देश के साथ किया गया सबसे लंबा निरंतर नौसैनिक अभ्यास होने का भी गौरव प्राप्त है।
सिम्बेक्स-2023 दो चरणों में आयोजित किया जा रहा है - 21 से 24 सितंबर 2023 तक सिंगापुर में हार्बर चरण होगा, उसके बाद समुद्री चरण होगा। रणविजय, कवरत्ती और सिंधुकेसरी के अलावा, लंबी दूरी का समुद्री गश्ती विमान पी8I भी अभ्यास में भाग ले रहा है।
हार्बर चरण में पेशेवराना बातचीत, क्रॉस-डेक दौरे, विषय वस्तु विशेषज्ञ आदान-प्रदान  और खेल कार्यक्रमों की एक विस्तृत श्रृंखला होगी, इसका उद्देश्य दोनों नौसेनाओं के बीच पारस्पारिकता और आपसी समझ को बढ़ाना है। सिम्बेक्स 23 के समुद्री चरण में जटिल और उन्नत वायु रक्षा अभ्यास, गोलाबारी अभ्यास, सामरिक युद्ध अभ्यास, पनडुब्बी रोधी अभ्यास और अन्य समुद्री संचालन शामिल होंगे। दोनों नौसेनाओं की इकाइयां समुद्री क्षेत्र में संयुक्त रूप से बहु-अनुशासनात्मक संचालन की अपनी क्षमता को मजबूत करते हुए युद्ध के अपने कौशल को निखारने का प्रयास करेंगी।
......
एमजी/एमएस/आरपी/एसवी/वाईबी
(Visitor Counter : 111
प्रधानमंत्री कार्यालय
प्रधानमंत्री श्री नरेन्द्र मोदी और इंडोनेशिया के राष्ट्रपति के बीच टेलीफोन पर हुई बातचीत
इंडोनेशिया के राष्ट्रपति ने दवा उत्पादों की आपूर्ति के लिए भारत सरकार की सराहना की
प्रधानमंत्री श्री नरेन्द्र मोदी ने आज इंडोनेशिया के राष्ट्रपति महामहिम जोको विडोडो के साथ टेलीफोन पर बातचीत की।
दोनों राजनेताओं ने इस क्षेत्र के साथ-साथ पूरी दुनिया में कोविड-19 महामारी के फैलाव के बारे में अपने-अपने विचारों का आदान-प्रदान किया।
इंडोनेशिया के राष्ट्रपति ने इंडोनेशिया को दवा उत्पादों की आपूर्ति के लिए भारत सरकार द्वारा दी गई सुविधा की सराहना की। प्रधानमंत्री श्री नरेन्द्र मोदी ने उन्हें आश्वासन दिया कि भारत चिकित्सा उत्पादों या दोनों देशों के बीच व्यापार की जाने वाली अन्य वस्तुओं की आपूर्ति में किसी भी तरह के व्यवधान को रोकने के लिए अपनी ओर से भरसक कोशिश करेगा।
दोनों राजनेताओं ने एक दूसरे के यहां मौजूद अपने-अपने नागरिकों से संबंधित मुद्दों पर चर्चा की और इस बात पर सहमति जताई कि उनकी टीमें इस संबंध में हरसंभव सुविधा सुनिश्चित करने के लिए आपस में निरंतर संपर्क में रहेंगी।
प्रधानमंत्री श्री नरेन्द्र मोदी ने इस तथ्य को रेखांकित किया कि इंडोनेशिया भारत के विस्तारित पड़ोस में एक महत्वपूर्ण समुद्री साझेदार है, और द्विपक्षीय संबंधों की मजबूती दोनों ही देशों को इस महामारी से लड़ने में मदद करेगी।
प्रधानमंत्री श्री नरेन्द्र मोदी ने रमजान के पवित्र महीने के लिए राष्ट्रपति महामहिम विडोडो और इंडोनेशिया के मैत्रीपूर्ण लोगों को शुभकामनाएं भी दीं।
वित्त मंत्रालय
वित्त वर्ष 2022-23 के लिए 10 मार्च 2023 तक का प्रत्यक्ष कर संग्रह
वित्त वर्ष 2022-23 के लिए सकल प्रत्यक्ष कर संग्रह 16.68 लाख करोड़ रुपये; वर्ष-दर-वर्ष 22.58 प्रतिशत अधिक रहा
शुद्ध संग्रह 13.73 लाख करोड़ रुपये रहा; वर्ष-दर-वर्ष 16.78 प्रतिशत अधिक रहा
2.95 लाख करोड़ रुपये का रिफंड जारी किया गया; वर्ष-दर-वर्ष 59.44 प्रतिशत अधिक रहा
प्रत्यक्ष कर संग्रह के अनंतिम आंकड़ों में 10 मार्च, 2023 तक निरंतर वृद्धि दर्ज की जा रही है। 10 मार्च, 2023 तक का प्रत्यक्ष कर संग्रह प्रदर्शित करता है कि सकल संग्रह 16.68 लाख करोड़ रुपये है जो पिछले वर्ष की समान अवधि के सकल संग्रह से 22.58 प्रतिशत अधिक है। शुद्ध प्रत्यक्ष कर संग्रह 13.73 लाख करोड़ रुपये रहा है जो पिछले वर्ष की समान अवधि के शुद्ध संग्रह की तुलना में 16.78 प्रतिशत अधिक है। यह संग्रह कुल बजट अनुमानों का 96.67 प्रतिशत और वित्त वर्ष 2022-23 के लिए प्रत्यक्ष करों के कुल संशोधित अनुमानों का 83.19 प्रतिशत है।
जहां तक सकल राजस्व संग्रह के संदर्भ में कम्पनी आयकर  और व्यक्तिगत आयकर  की वृद्धि दर का सवाल है, सीआईटी के लिए विकास दर 18.08 प्रतिशत रही जबकि पीआईटी  के लिए वृद्धि दर 27.57 प्रतिशत रही है। रिफंड के समायोजन के बाद, सीआईटी संग्रह में शुद्ध वृद्धि 13.62 प्रतिशत और पीआईटी संग्रह में 20.73 प्रतिशत /20.06 प्रतिशत  है।
1 अप्रैल, 2022 से 10 मार्च, 2023 के दौरान 2.95 लाख करोड़ रुपये की राशि के बराबर का रिफंड जारी किया गया है, जो पिछले वर्ष की समान अवधि के दौरान जारी किए गए रिफंड से 59.44 प्रतिशत अधिक है।
प्रधानमंत्री कार्यालय
प्रधानमंत्री ने टीकाकरण अभियान में शामिल सभी लोगों की सराहना की
प्रधानमंत्री श्री नरेन्द्र मोदी ने विश्व के सबसे बड़े टीकाकरण अभियान में शामिल प्रत्येक हितधारक की प्रशंसा की है।
केंद्रीय स्वास्थ्य और परिवार कल्याण मंत्री डॉ मनसुख मंडाविया के एक ट्वीट का उद्धरण देते हुए प्रधानमंत्री ने अपने ट्वीट में कहा:
"यह हमारे साथी नागरिकों को टीकाकरण सुनिश्चित करने की दिशा में प्रत्येक हितधारक द्वारा किए गए विशेष प्रयास का सिर्फ एक उदाहरण है।
भारत के टीकाकरण अभियान को सफल बनाने वाले प्रत्येक व्यक्ति को प्रणाम।"
सामाजिक न्याय एवं अधिकारिता मंत्रालय
दिव्यांगजन सशक्तिकरण विभाग के सचिव ने पांव देखभाल इकाई का उद्घाटन किया
प्रोस्थेटिक्स और ऑर्थोटिक्स विभाग, पीडीयूएनआईपीपीडी, नई दिल्ली में सचिव, डीईपीडब्ल्यूडी, एमएसजेई ने श्री एस राजीव शर्मा, संयुक्त सचिव, डीईपीडब्ल्यूडी, एमएसजेई, श्री जितेंद्र शर्मा, पीडीयूएनआईपीपीडी के निदेशक, डॉ. ललित नारायण, उप निदेशक, प्रोस्थेटिक्स एवं ऑर्थोटिक्स विभाग के प्रमुख श्री. जी. पांडियन और पी एंड ओ विभाग की टीम की गरिमामयी उपस्थिति में पांव देखभाल इकाई  का उद्घाटन किया।
सचिव, डीईपीडब्ल्यूडी, संयुक्त सचिव , डीईपीडब्ल्यूडी और अन्य गणमान्य व्यक्तियों को इस पांव देखभाल इकाई, उपकरण और सामग्री सहित निदान, निर्माण प्रक्रिया और विभिन्न पांव विकृति के उपचार और अनुकूलित इनसोल के साथ इसके प्रबंधन के बारे में क्रमबद्ध रूप से जानकारी दी गई।
प्रोस्थेटिक्स और ऑर्थोटिक्स विभाग पीडीयूएनआईपीपीडी ने निर्माण प्रक्रिया को क्रमबद्ध ढंग से दिखाते हुए सचिव की मौजूदगी में अनुकूलित इनसोल की एक जोड़ी तैयार की।
यह इकाई, विशेष रूप से मधुमेह संबंधी पांव प्रबंधन के लिए, सबसे उन्नत पांव देखभाल प्रबंधन प्रणाली है। पीडीयूएनआईपीपीडी भारत में यह एकमात्र राष्ट्रीय संस्थान है जिसके पास अत्याधुनिक पांव देखभाल इकाई है।
स्वास्थ्य एवं परिवार कल्याण मंत्रालय
कोविड-19 टीकाकरण पर अपडेट
देश भर में टीकाकृत स्वास्थ्य कर्मियों की कुल संख्या बढ़कर 9.99 लाख से अधिक हुई
टीकाकरण अभियान के छठे दिन शाम 6 बजे तक 1,92,581 लोगों को टीका लगाया गया
देशव्यापी कोविड-19 टीकाकरण कार्यक्रम छठे दिन भी सफलतापूर्वक आयोजित किया गया
कोविड-19 से बचाव के लिए टीका लेने वाले स्वास्थ्य कर्मियों की कुल संख्या अनंतिम रिपोर्ट के अनुसार, आज शाम 6 बजे तक 18,159 सत्रों में 9,99,065 पर पहुंच गई।
आज शाम 6 बजे तक 4,041 सत्र आयोजित किए गए।
राष्ट्रव्यापी कोविड-19 टीकाकरण के छठे दिन, आज शाम 6 बजे तक 1,92,581 लाभार्थियों को टीका लगाया गया। आज टीकाकरण की अंतिम रिपोर्ट देर रात तक पूरी हो जाएगी।
|
|
क्रम संख्या
|
|
राज्य/केंद्र शासित प्रदेश
|
|
टीकाकरण के लाभार्थियों की संख्या

|
|
1
|
|
अंडमान और निकोबार द्वीपसमूह
|
|
388
|
|
2
|
|
आंध्र प्रदेश
|
|
15,507
|
|
3
|
|
अरुणाचल प्रदेश
|
|
1,518
|
|
4
|
|
असम
|
|
2,921
|
|
5
|
|
बिहार
|
|
15,798
|
|
6
|
|
चंडीगढ़
|
|
284
|
|
7
|
|
छत्तीसगढ़
|
|
5,788
|
|
8
|
|
दादर एवं नगर हवेली
|
|
59
|
|
9
|
|
दिल्ली
|
|
5,128
|
|
10
|
|
गुजरात
|
|
12,212
|
|
11
|
|
हरियाणा
|
|
15,491
|
|
12
|
|
हिमाचल प्रदेश
|
|
695
|
|
13
|
|
जम्मू एवं कश्मीर
|
|
2,408
|
|
14
|
|
कर्नाटक
|
|
16,103
|
|
15
|
|
केरल
|
|
10,266
|
|
16
|
|
मध्य प्रदेश
|
|
7,117
|
|
17
|
|
मेघालय
|
|
420
|
|
18
|
|
मिजोरम
|
|
1,029
|
|
19
|
|
नागालैंड
|
|
199
|
|
20
|
|
ओडिशा
|
|
26,558
|
|
21
|
|
पंजाब
|
|
4,832
|
|
22
|
|
सिक्किम
|
|
194
|
|
23
|
|
तमिलनाडु
|
|
6,497
|
|
24
|
|
तेलंगना
|
|
26,441
|
|
25
|
|
त्रिपुरा
|
|
5,538
|
|
26
|
|
उत्तराखंड
|
|
2,003
|
|
27
|
|
पश्चिम बंगाल
|
|
7,187
|
|
कुल
|
|
1,92,581
टीकाकरण अभियान के छठे दिन शाम 6 बजे तक 187 एईएफआई केस रिपोर्ट की गई।
|
|
एईएफआई
|
|
नए केस की संख्या
|
|
वस्तु-स्थिति
|
|
अस्पताल में भर्ती
|
|
1
|
|
16 जनवरी 2021 को टीका लगाया गया था
20 जनवरी को इंट्राक्रानियल रक्तस्राव - गीतांजलि मेडिकल कॉलेज एवं अस्पताल, उदयपुर, राजस्थान में भर्ती कराया गया
टीकाकरण से संबंधित नहीं।
|
|
मृत्यु
|
|
0
|
|
कोई मृत्यु दर्ज नहीं की गई